هندوستان نینگ آگره شهریده اورین آلگن تاج محل نینگ دروازه سی گه, هوا کیرلی لیگی گه قرشی کوره ش اوچون ایککی هوا فلتری نینگ جایلشتیریلگن لیگی بیلدیریلدی.
آگره شهردارلیگی نینگ انجنیری آر. کا راتهی, تاج محل نینگ دروازه سی گه ایککی هوا فلتری جایلشتیرگن لیک لری نی بیلدیررایکن, "هوا کیرلی لیگی گه قرشی کوره شیش و هر کون بو ییر گه کیله دیگن توریست لر بیلن همکارلیک قیلیش اوچون اوشبو تدبیر لر نی آلماقده میز" دییه قید ایتدی.
بیر نیچه کون دن بیری شمالده گی ایالتلرده کورینگن هوا کیرلی لیگی سببلی آگره شهردارلیگی نینگ بونده ی تدبیر آلگن لیگی بیلدیریلماقده.
بابری دولتی نینگ پادشاهی بولگن شاه جهان نینگ عیالی ممتاز محل نینگ وفات ایتیشی آرتیدن قوردیرگن, جهان نینگ اینگ مهم اثر لری دن بیری بولگن تاج محل, هندوستان نینگ سمبولی بولگن لیگی دیک, یونسکو جهان میراثی لستی ده هم اورین آلماقده.
هندوستان ده اینگ کوپ توریست نینگ تاج محل نی باریب کوریاتگن لیگی بیلدیریلماقده.  هندوستان توریزم وزیرلیگی تامانیدن بیریلگن معلومات لر گه کوره, 2018- ییلده 6 میلیون توریست تاج محل نی باریب کورگن.
